Suomen Radioamatööriliitto

Suomen Radioamatööriliitto ry (lyhenne SRAL, ) on vuonna 1927 yhdistysrekisteriin rekisteröity Suomen radioamatöörien kansallinen liitto. Sen jäseninä on niin henkilöjäseniä kuin radioamatööriyhdistyksiäkin.

Vuosien 1928 ja 1993 välillä Suomen Radioamatööriliitto ry:n jäsenyys oli pakollinen kaikille radioamatööreille Suomessa. Pakkojäsenyys poistui, kun Suomi liittyi Euroopan unioniin.

 Historia 
 Suomen Radioamatööriliitto NVL 1921 
Nuoren Voiman Liitto sai 24. elokuuta 1921 yleisten töiden ja kulkulaitosten ministeriöltä oikeuden myöntää amatööriradiolähetyslupia  enintään 300 metrin aallonpituudelle ja enintään 20 W:n lähetysteholle.   Nykyään enintään 300 metrin aallonpituus tarkoittaisi vähintään 999,4 kHz:n taajuutta.https://www.everythingrf.com/rf-calculators/frequency-to-wavelength Aikaisemmin taajuus, jaksot, ilmoitettiin aallonpituusmetreinä. Nykyäänkin metreihin viittaaminen taajuuden asemesta palvelee antennien mittasuhteiden käsittämistä puhekielessä, kun taas teknillisesti taajuus Hertz-yksikköinä on täsmällinen ja 1930-luvulla vakiintunut. 

999 kHz on nykyaikaisessa radiojärjestelmässä yleisradion keskipitkien aaltojen aluetta. Sitä lyhyempi aaltoalue nykyisessä radioamatööritoiminnassa on 160 metrin aallot ja sitä pidemmät 2,2 km:n aallot. Fysikaalisesti 160 metrin aallot ovat lähimpinä yleisradion 120 metrin aaltoja. 1920-luvulla ei yleisradiotoiminta ollut vielä laajasti vakiintunut ja eikä radioamatööritoiminna asema ollut varma. Valtiot pyrkivät takaamaan merenkulun ja sotilaallisen toimintansa pitkin yhteysetäisyyksin ja pitkin radioaalloin. Kuitenkin radioamatöörikokeilut osoittivat, että myös enintään 300 metriä pitkillä aalloilla kyettiin pitämään jopa mannerten välisiä yhteyksiä.

1921 vain yksi Suomen Radioamatööriliitto NVL:n jäsen sai radiolähetysluvan. Vuonna 1922 yhdistyksen jäsenmäärä lisääntyi 23:lla ja vuonna 1923 39:llä. Kaksikielisessä Suomessa yhdistyksen jäseniksi ilmoittautui myös ruotsinkielisiä. Tämän vuoksi yhdistyksen nimi muutettiin kaksikieliseksi: Suomen Radioamatööriliitto NVL - Finlands Radioamatörförbund NVL. Vuoden 1923 loppuun mennessä yhdistyksessä oli 88 jäsentä, joista ruotsinkielisiä oli 14 ja suomenkielisiä 74. 

Suomen Radioamatööriliitto NVL - Finlands Radioamatörförbund NVL:n puheenjohtajaksi valittiin jääkärikapteeni Uuno Aittola. 1924 elokuuhun mennessä oli radioamatöörikerhoja muodostunut Haminaan, Hankoon, Helsinkiin, Joensuuhun, Jyväskylään, Kuopioon, Porvooseen, Raumalle, Tampereelle, Turkuun ja Viipuriin. 

Helsingin radioamatöörit perustivat Radiolan yleisradioasemakseen. Arvi Hauvonen 3NB aloitti yleisradiolähetykset Tampereen Radiona. Toisessa vaiheessa yleisradiolähetykset siirtyivät edellen Arvo Hauvosen johtamina Tampereen radioyhdistyksen luvalle, mistä muodostui maaliskuussa 1930 vähitellen Yle Tampere.

 Yhteisö paikka Kutsumerkki Lahden Radioharrastajat  Lahti   Radiola  Helsinki   Tampereen Radioyhdistys  Tampere  3NBA

 Yhdistystoimintojen eriytyminen 
Yleisradion kuuntelua ja kaukokuuntelua varten perustettiin radioamatööritoiminnan lähetystoiminnasta riippumaton Suomen Radio Yhdistys. Näin yleisradion kuuntelu ja yleisradiolähetysten kaukokuuntelu (DX-kuuntelu) eriytyi 1924 mennessä osaksi radioamatööritoiminnasta, lähetystoiminnasta. Tilannetta voimisti se, että 1926 Suomen Radioamatööriliitto NVL ry - Finlands Radioamatörförbund NVL rf lähetti jäsenilleen kyselyn, millaista toimintaa he harjoittavat. Vuoden aikana Suomen Radioamatööriliitto ry:n rekisteröimiseen, 1927 mennessä sen jäsenistä oli jättäytynyt pois 61 %.

 Suomen Radioamatööriliitto ry 

Radioamatöörilupien hyväksyminen ja tarkastaminen siirtyi puolustusvoimien radiopataljoonalta 1. helmikuuta 1927 alkaen yleisten töiden ja kulkulaitosten ministeriölle. Perustavan kokouksensa 28. marraskuuta 1926  pitänyt Suomen Radioamatööriliitto ry merkittiin yhdistysrekisteriin 5.2.1927. Vajaan vuoden kuluttua 26. tammikuuta 1928 alkaen kaikkien radioamatöörien tuli kuulua Suomen Radioamatööriliittoon. Tämä pakkojäsenyys päättyi 1989.

 Hallinto 
 Hallitus 
Yhdistyksen hallituksessa on seitsemän jäsentä. Puheenjohtaja valitaan kaksivuotiskaudeksi ja muut kuusi hallituksen jäsentä kolmen vuoden kaudeksi vaaleilla. Erovuoroisia hallituksen jäseniä on kerrallaan kaksi joka vuosi.

 Jäsenet Kausi Kutsumerkki Erik Finskas  2025–2025, ensimmäinen kausi  OH2LAK  2442901, 2442002   Joel Lehtonen  2025–2027, ensimmäinen kausi  OH64K    2446040  Arto Liimatta  2024–2026, ensimmäinen kausi  OH2KW   2442116  Mikael Nousiainen  2024-2026, ensimmäinen uusi kausi, toinen kausi  OH3BHX   2443103    Jari Ojala  2023–2025, ensimmäinen kausi  OH8LQ  Henri Olander  2024-2025, ensimmäinen kausi  OH3JR   2441239   Tuomas Tauriala  2024-2025, ensimmäinen uusi kausi, kolmas kausi  OH3ERV  2441210, 2443043, 2443064 

 Puheenjohtajat 
Suomen Radioamatööriliitto ry:n puheenjohtajista pitkäaikaisin on Axel Tigerstedt, joka toimi puheenjohtajana kuusitoista vuotta. Merja Koivaara oli Suomen Radioamatööriliiton ensimmäinen naispuheenjohtaja 2013–2018, kolme kahden vuoden vaalikautta. Toiseksi pisimpään puheenjohtajana on ollut Jari Jussila kahtena jaksona yhteensä yhdeksän vuotta. Uuno Aittola on ollut ainoa puheenjohtaja, jolla ei ollut radioamatöörikutsumerkkiä.

 Puheenjohtaja Kausi Kutsumerkki T. K. Laakso  1921–1924  2NZ Leo Lindell  1921–1924  1NA Uuno Aittola  1924–1924  K. S. Sainio  1928–1941  OH2NM Vilho Kilpinen  1942–1946  OH2OF K. S. Sainio  1947–1948  OH2NM Leo Antman  1949–1949  OH2NY  Paavo Kotilainen  1950–1951  OH2QZ Matti Wihuri  1952–1953  OH2OH Vilho Kilpinen  1954–1954  OH2OF Matti Wihuri  1955–1956  OH2OH Voitto Karkila  1957–1960  OH2ZH Osmo A. Wiio  1961–1966  OH2TK Oke Kaarela  1967–1967  OH2NP Armas Valste  1968–1970  OH2NB Axel Tigerstedt  1971–1986  OH5NW Seppo Sisättö  1987–1989  OH1VR Jari Jussila  1990–1997 OH2BU 2442265  Jari Pekka Savojoki  1998–2001  OH1CF  Jari Jussila  2002-2003  OH2BU 2442265  / OH7RF  Pasi Bergman  2004–2006  OH3WS  Raimo Lehto  2007–2012  OH2BCI  Merja Koivaara  2013–2018  OH1EG  Tuomas Tauriala  2019–2020  OH3ERV 2441210, 2443043, 2443064  Jorma Saloranta  2021  OH2KI Saloranta ilmoitti erostaan 6.10.2021. Vili Peippo (vt.)  2021  OH5GE 2446015 2446038 Varapuheenjohtaja toimi väliaikaisena puheenjohtajana 9.10.2021 - 31.12.2021.  Jarmo Malinen (vt.)  2022  OH2UBM Varapuheenjohtaja toimi virkaatekevänä puheenjohtajana koko vuoden 2022. Jarmo Malinen  2023  OH2UBM Malinen ilmoitti erostaan 24.5.2023. Timo Rinne (vt.)  2023  OH5LLR Varapuheenjohtaja toimii väliaikaisena puheenjohtajana 25.5.2023 - 31.12.2023. Henri Olander  2024-  OH3JR 2441239 

 Toiminta 
 Kansainvälinen toiminta 
Kansainvälisessä toiminnassaan Suomen Radioamatööriliitto on kansainvälisen radioamatööriliiton (IARU) sekä pohjoismaisten radioamatööriliittojen yhteistyöelimen (NRAU)https://nrau.net/about-nrau/nrau-representatives  jäsen.

 Yhteistyö muiden yhdistysten kanssa 
Suomen Radioamatööriliitto on Suomen Punaisen Ristin koodinoiman Vapaaehtoisen pelastuspalvelun jäsen. Radioamatöörit toimivat Vapepassa pääasiassa viestiopettajina ja tarvittaessa viestiyhteyksien rakentajina ja viestittäjinä. Yksi näistä palveluista on puheradiotoistimen järjestäminen noin kahden metrin aaltoalueelle. Esimerkiksi Pohjois-Karjalassa ja Pohjois-Savossa on näitä toistimia luvitettuina kolme.

Suomen Partiolaisten kanssa radioamatöörit järjestävät vuosittain JOTA-tapahtuman, jossa partiolaiset voivat lähettää radioamatöörien laitteilla viestejä toisilleen. Paikoin toiminta on järjestäytynyt radiopartiolaisuudeksi.

Suomen Radioamatööriliitolla on MPK:n kanssa kesällä 2022 allekirjoitetun yhteistoimintamuistion puitteissa sopimus radioamatöörien koulutuksesta.

 Jäsenistö 
 Henkilöjäsenet 
Suomen Radioamatööriliiton jäsenyys tuli pakolliseksi radioamatööreille 26. tammikuuta 1928 annetun määräyksen nojalla. Kiristyneiden radioamatöörilupavaatimusten vuoksi vajaan kolmensadan Nuoren Voiman Liiton radioamatöörin määrä laski Suomessa alle puoleen, noin sataan radioamatööriin. Pakollista jäsenyyttä ei enää ole ollut vuodesta 1990 lähtien, kun lainsäädäntö kielsi jäsenyyden liittämisen viranomaislupaan (vrt. Ilmailuliitto). 

Liikenne- ja viestintävirasto myöntää radioamatööriluvan jäsenyydestä riippumatta niille, joilla on tarvittava pätevyys, nykyää Suomessa yleisluokan tai perusluokan radioamatööritutkinto. Yleisluokan radioamatööritutkinto on kansainvälisesti ensimmäisen luokan tutkinto ja perusluokan tutkinto on toisen luokan tutkinto. Yleisluokan radioamatööri saa lähettää monilla taajuusalueilla 1500 W:n teholla, ja perusluokan radioamatööri 120 W:n teholla. Monet perustukisasema-amatööriradiot ovat 100 W:n tehoisia siksi, että monissa maissa toisen luokan radioamatöörin sallitut lähetystehot monilla taajuusalueilla rajoittuvat 100 W:iin. Pitkäaikaisista LA-radioharrastajista noin kolmasona on perus- tai yleisluokan radioamatöörejä ja radioamatööreistä noin kolmasosa on yleisluokan radioamatöörejä. Suomen Radioamatööriliitto ry:ssä oli vuoden 2019 alussa 3 515 jäsentä.Radioamatööri 1/2019

 Jäsenkerhot 
Radioamatööriyhdistyksellä on säännöllisiä tapaamisia, ja niillä on myös usein amatööriradioasema tiloissaan. Suurin osa paikallisista yhdistyksistä on SRAL:n jäseniä.
 Yhdistys Paikkakunta Maakunta Verkkosivut Kutsumerkki Amatööriradiotoistin taiverkko-ohjelmistoradiovastaanotinCQ-Klubben - CQ-Kerho r.f.PietarsaariPohjanmaahttps://oh6ag.fiOH6AG Elimäen radioamatöörikerho ry Kouvolan Elimäki Kymenlaakso OH5AE, OH5R http://oh5ae.dyndns.org:8073 Espoon radiokerho - Esbo radioklubb r.y.  Espoo Uusimaa https://oh2ch.wordpress.com/ OH2CH Haminan Radioamatöörit ry Hamina Kymenlaakso OG5A, OH5AD 434.925 MHz / 432.925 MHz, 1750 Hz Hämeenlinnan Radioamatöörit Hämeenlinna Kanta-Häme http://oh3aa.fi OH3AA http://oh3aa.dy.fi:18073 Imatran Radioamatöörit ry Imatra Etelä-Karjala OH5A, OH5AI Kakkosten Kerho Helsinki Uusimaa http://www.oh2aa.fi OH2AA Keski-Suomen Radioamatöörit Jyväskylä Keski-Suomi OH6AD, OH6AW, OH6K Keski-Uudenmaan Radioamatöörit Järvenpää Uusimaa http://oh2ap.fi OH2AP Kouvolan Radiokerho ry Kouvola Kymenlaakso http://www.oh5ag.com OH5AG 145.700 MHz / 145.100 MHz, 1750 Hz  434.625 MHz / 432.625 MHz, CTCSS 114.8 Hz Lapuan Radiokerho Lapua Etelä-Pohjanmaa http://www.oh6ac.net/ OH6AC Pohjois-Karjalan Radiokerho ry  Joensuu Pohjois-Karjala http://www.oh7ab.fi OH7AB Porvoon Radioharrastajat Askola Uusimaa http://www.oh2abb.fi OH2ABB 434,875 MHz / 432,875 MHz, CTCSS 118,8 Hz Riihimäen Kolmoset ry  Riihimäki Kanta-Häme http://oh3ad.fi OH3AD Saimaan Viitoset ry Lappeenranta Etelä-Karjala http://www.oh5ab.org/ OH5AB, OH5B 145.775 MHz / 145.175 MHz, 1750 Hz Tampereen Radioamatöörit ry  Tampere Pirkanmaa https://oh3ne.fi OH3NE Turun Radioamatöörit ry  Turku Varsinais-Suomi http://www.oh1aa.net OH1AA Viitosten Kerho - The Club of Fives ry Kotka Kymenlaakso OH5AA 145.650 MHz / 145.050 MHz, 1750 Hz  434.5625 MHz / 432.5625 MHz, CC1 (DMR)

 Talous 

Opetus- ja kulttuuriministeriön avustukset nuorisojärjestöille

 2019 2018 2017 2016 2015 2014 2013 2012 2011 2010 2009 2008 2007 10 000 € 14 000 € 14 000 € 14 000 € 22 000 € 25 000 € 25 000 € 31 000 € 31 000 € -      26 000 € 26 000 € 25 000 €

Kunnianosoitukset

Suomen Radioamatööriliitto ry myöntää useita tunnustuksia erilaatuisista ansioista radioamatööritoiminnin kehittämisestä Suomessa. Kunniapuheenjohtajien ja kunniajäsenten lisäksi on erilaisten toimintasuuntien edustajille myönnetty palkintoja.

Toivo Koposen kunniapalkinto 1959

Toivo Koposen kunniapalkinto, mitä on myönnetty vuodesta 1959 alkaen, myönnetään radioamatöörilähettämisestä ja radioamatöörivastaanottamisesta, työskentelystä. 

Kunniajäsenyys

Kunniajäsenten arvonimiä on myönnetty jo varhain. 4. joulukuuta 2021 kunniajäseneksi nimitettiin Touko Kapanen, OH6RM, joka on rakennellut HF- ja VHF-antenneja myös radioamatööriliiton kesäleireille.

Ilmari Jäämaan kunniapalkinto 1934

Ilmari Jäämaan kunniapalkinto, mitä on myönnetty 1934 alkaen. Se myönnetään Suomen Radioamatööriliitto ry:n toimintaa yleensä edistäneelle henkilölle.

Kilpailutoiminnan erikoispalkinto

Kilpailutoiminnan erikoispalkinto myönnetään radioamatöörikilpailijalle tai radioamatöörikilpailutoimintaa edistäneelle. Kilpailutoiminnan erikoispalkinto myönnettiin 4. joulukuuta 2021 Keijo Koskela:lle, OH2OT/OG5O:lle, joka on harjoittanut kilpailutoimintaa vuosikymmenten ajan ja jakanut kokemuksiaan muille radioamatööŕeille. Hän liittyi SRAL:oon 1971.

Toivo Koposen kunniapalkinto 1960

Toivo Koposen kunniapalkinto, mitä on myönnetty 1960 alkaen esimerkillisestä ja kasvattavasta radioamatööriradioliikenteestä, myöhemmin myös vain esimerkillisestä.

Arvo Laron muistopalkinto 1969 - koulutustoiminnan erikoispalkinto 1992

Arvo Laron muistopalkinnon vuodesta 1969 alkaen radioamatööri OH4PJ:n muistoksi perustetusta rahastosta niille, jotka ovat edistäneet jäsenyhdistysten toimintaa. Rahaston lahjoitti leski Adelheid Laro, ja rahaston varoja käytettiin aluksi hyvän radioamatöörityöskentelyn, sittemmin pääasioassa SRAL:n jäsenyhdistystoiminnan edistämisestä.

Vuodesta 1992 alkaen on myönnetty myös koulutustoiminnan erikoispalkintoja radioamatööritutkintoon tähtäävien vapaaehtoisten kurssien opetustoiminnan edistämisestä.

4. joulukuuta 2021 Arvo Laron muistopalkinto myönnettiin Lohjan Radioamatöörit ry:n puheenjohtajana toimineelle Jari Häklille, OH2JSD:lle, joka on edistänyt radioamatööritoiminnan yleisiäkin edellytyksiä Lohjalla vuosien ajan. Toinen Arvo Laron muistopalkinto samana vuonna myönnettiin Marko Päätalo:lle, OH4MP/OH2LGW:lle, joka on kolmen vuosikymmenen ajan toiminut mm. pätevyystutkijana ja OI-kutsumerkillisten amatööriradioasemien ohjaajana.

Leo Lindellin kunniapalkinto 1936

Leo Lindellin kunniapalkinto on myönnetty vuodesta 1936 radioamatööritekniikan edistämisestä. Leo Oskari Lindell 1897–1936, kutsumerkein LOL, OH1NA ja OH2NA, oli Turun kauppaopistoista 1918 valmistunut merkonomi, joka itse opiskellen teki teknillisiä kokeita sekä jo 1921 ja 1922 radiokonsertteja radiolla Turusta ja Helsingistä. Hän oli myös Nuoren Voiman Liiton aikaisen radioamatööritoiminnan ensimmäinen puheenjohtaja 1921–1924. Kuolinvuonnaan hän oli SRAL:n hallituksen jäsen, minkä jälkeen samana vuonna 1936 hänen paikalleen tuli Armas Valste. https://www.sral.fi/2017/10/15/leo-lindell-oh1na/

Vuoden kokelaspalkinto 1961 - vuoden perusluokkalainen 1981

Lisäksi aikaisempien radioamatöörimääräyksien voimassa ollessa myönnetty 1961 alkaen vuoden kokelas-palkintoa, mikä on myönnetty tuonaikaisille kolmannen luokan radioamatööritutkinnon, kokelasluokan tutkinnon, ansioituneille radioamatööreille.

Nykyään ei kolmannen luokan radioamatöritutkintoa enää ole, ja teknillisen luokan radioamatööreillä on yleisluokan, kansainvälisesti ensimmäisen luokan, radioamatöörien lähetysoikeudet samoin kuin tietoliikenneluokan radioamatööreillä on perusluokan, kansainvälisesti toisen luokan radioamatöörien lähetysoikeudet.

1988 alkaen on myönnetty esimerkilliselle perusluokan radioamatöörille Vuoden perusluokkalainen -palkinto. Nykyisten sääntöjen mukaan perusluokan radioamatööritutkinto, mikä on kansainvälisesti toisen luokan radioamatööritutkinto, on monelle ensimmäinen radioamatööritutkinto niin kuin aikaisempien sääntöjen mukaan oli aikoinaan kolmanne luokan radioamatööritutkinto, kokelasluokan tutkinto.

Vuoden titari 2001

Vuodesta 2001 alkaen on myönnetty vuoden titari -nimityksiä. Se myönnetään aktiiviselle amatööriradiosähköttäjälle tai sähkötystoimintaa edistäneelle.

 Katso myös 
 Radioamatööritoiminta Suomessa
 Radioamatööritoiminnan kutsumerkit ja yhteisöt Suomessa

 Lähteet


 Viitteet 

 Aiheesta muualla 
 Suomen Radioamatööriliiton kotisivut

Luokka:Radioamatööritoiminta Suomessa
Luokka:Suomalaiset harrastejärjestöt